b'\n_START_ARTICLE_\n\xc5\xa0matev\xc5\xbe\n_START_SECTION_\nIzvor imena\n_START_PARAGRAPH_\nNaselje oziroma vas je ime dobila po zavetniku lokalne cerkvice Svetem Matev\xc5\xbeu. Ime je bilo spremenjeno leta 1955 v \xc5\xa0matev\xc5\xbe. Sprememba je bila izvedena na podlagi posebnega zakona o imenih naselij, dolo\xc4\x8ditvi trgov in ulic ter zgradb kot del naporov slovenske povojne oblasti, da bi odstranila verske elemente iz toponimov.\n_START_SECTION_\nCerkev\n_START_PARAGRAPH_\nLokalna cerkev, po kateri ima naselje svoje ime, je posve\xc4\x8dena Svetemu Mateju (Matev\xc5\xbeu), je kot podru\xc5\xbeni\xc4\x8dna cerkev \xc5\xbeupnije Gomilsko. Prvotno je bila to gotska grajska kapela, ki jo je ob\xc4\x8dasno oskrboval duhovnik iz Braslov\xc4\x8d. Pozidati so jo dali Celjski grofje, lastniki bli\xc5\xbenjega predhodnika sedanjega dvorca \xc5\xa0trovsenek, pred 15. stoletjem. Freska na severni steni cerkve je namre\xc4\x8d iz let okoli 1420 do 1440. Kasneje je bil v drugi polovici 16. stoletju dograjen nov zvonik in zakristija, sama cerkev pa nekajkrat prezidana vsaj v 17. in 19. stoletju.'